LUMBA BANKUNYUNG
Oleh: Ian Gancank (NSL-26), Palankaraya
Di Negeri Sambang Lihum ni ada parlombaan. Nang maulah parlumbaan ni urang sugih nang matan kuta. Hadiahnya macam-macam, mulai kapal tarbang, hilikuptir, rumah, mutur, “banyak’ai lagi nang lainnya,” jar Bung Ruma.
Lumbanya ni bakunyung di sungai matan hujung sampai ka hujung, tapi sungainya ni sudah di isi’i wan buhaya. Singkat kisah, jar urang kuta bapander, “Di antara buhan ikam siapa nang wani bakunyung mulai sini sampai ka hujung sana ku bari duit!”
Tadiaman sunya’an, kadada nang manyahutnya, pas ada nang manyahuti, jar panuntun, “Hahakunan bakunyung di padang buhaya!”
“Kutambahi nah sabuah inupa, kayapa?” Jar urang kuta tadi.
“Hinip kadada nang waninya rupanya. Kada lawas..CABAAAWW…!!! bunyi urang tajun ka sungai.Ada nang wani batajun sakalinya. Kaya di pilim-pilim jua tuh, bakalahi wan buhaya, gulang-galik di banyu, akhirnya sampai jua ka hujung, lalu’ai naik ka atas, sakalinya si Amat, napa da batapuk tangan’ai buhan nang ada di situ.
“Salamat gasan dingsanak Amat,” jar urang kuta, “handak ditambah kah hadiahnya?” jar urang kuta pulang.
“Kada!” jar Amat.
“Hilikuptir kah, kandaraan kah, duit kah?” jar urang kuta pulang. Lanjut membaca →
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn